康文署facebook周日發帖「康文賞花速遞」介紹樹頭菜(又稱魚木),白花菜科落葉喬木,原產地中國。主要花期為3月至4月,花初開時是白色,之後會轉為奶黃色,盛放時一個個花球掛滿枝頭。據說雲南有人會拎樹頭菜嫩葉用鹽醃漬做糧食,所以叫「樹頭菜」;英文名「Spider Tree」相信因為樹頭菜花有紫紅色長花蕊伸出花冠之外,令人聯想起蜘蛛長腳,望落好似樹上生了一隻隻「蜘蛛」出來。想睇真啲樹頭菜?灣仔公園(近模型船水池)、櫻桃街公園(近網球場)、天水圍龍園(龍園1區)可以見得到。facebook短片
更多短片賞花:
圖輯: